1114/2010 и (ЕС) No 93/2013 следва да се отменят.
 (15) Мерките, предвидени в настоящия регламент, са в съответствие със становището
 на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 ГЛАВА 1
 ОБЩИ РАЗПОРЕДБИ
 Член 1
 Предмет
 С настоящия регламент се установяват еднообразни условия за изготвянето на:
 BG 3 BG
 ---pagebreak--- а) хармонизирания индекс на потребителските цени (ХИПЦ) и хармонизирания
 индекс на потребителските цени при постоянни данъчни ставки (ХИПЦ-ПД);
 както и
 б) индекса на цените на жилищата, обитавани от техните собственици (ИЦЖОС),
 и индекса на цените на жилищата (ИЦЖ).
 Член 2
 Определения
 За целите на настоящия регламент се прилагат следните определения:
 (1) „дял на разходите“ означава процент от общите парични разходи на
 домакинствата за крайно потребление, както са посочени в приложението;
 (2) „тегло на подиндекс“ означава теглото за всяка включена в ХИПЦ категория на
 европейската класификация на индивидуалното потребление по цели
 (ЕКОИКОП), посочена в приложение I към Регламент (ЕС) 2016/792;
 (3) „целева съвкупност“ на ХИПЦ означава всички трансакции, включени в
 паричните разходи на домакинствата за крайно потребление;
 (4) „предлаган продукт“ означава продукт, който е дефиниран от характерните си
 белези, момента и мястото на покупка и условията на доставка, и за който се
 наблюдава цена;
 (5) „хомогенен продукт“ означава съвкупност от предлагани продукти, сред които
 няма значими разлики в качеството и за които се изчислява средна цена;
 (6) „индивидуален продукт“ означава предлаган продукт или хомогенен продукт;
 (7) „целева извадка“ означава набор от индивидуални продукти, които са предмет
 на трансакции от целевата съвкупност и чиито цени се използват за
 съставянето на ХИПЦ;
 (8) „разлика в качеството“ означава разлика между характерните белези, времето и
 мястото на покупка или условията на доставка на два индивидуални продукта,
 когато това е от значение за потребителя;
 (9) „заместващ продукт“ означава индивидуален продукт, който заменя друг
 индивидуален продукт в целевата извадка;
 (10) „коригиране с цел отразяване на качеството“ означава процес, при който се
 повишава или понижава наблюдаваната цена на заместващия продукт или на
 заменения продукт със стойността на разликата в качеството между тях;
 (11) „наблюдавана цена“ означава потребителската цена на индивидуален продукт,
 използвана от държавата членка за съставянето на ХИПЦ;
 (12) „оценена цена“ означава цена, изчислена чрез подходяща процедура за оценка;
 (13) „базов агрегат“ означава най-малкият агрегат, използван в индекс от типа на
 този на Ласпер;
 (14) „базов ценови индекс“ е индекс за базов агрегат или индекс за страта в базов
 агрегат;
 (15) „транзитивност“ означава свойството, при което индексът, който сравнява
 периоди а) и б) косвено чрез период в), е идентичен на този, който сравнява
 пряко периоди а) и б);
 BG 4 BG
 ---pagebreak--- (16) „обратимост във времето“ означава свойството, при което стойността на
 индекса между периоди а) и б) е обратна на стойността на същия индекс между
 периоди б) и а);
 (17) „възстановяване на разходи“ означава частично или пълно плащане от страна
 на държавата или на нетърговски организации, обслужващи домакинствата, на
 направени от домакинствата одобрени покупки на определени продукти, както
 е посочено в параграфи 4.108–4.110 от приложение А към Регламент (ЕС)
 No 549/2013 на Европейския парламент и на Съвета (ЕСС 2010)18;
 (18) „промоция“ означава промяна, която често е